**KLAIPĖDOS MIESTO SAVIVALDYBĖS TARYBA**

**POSĖDŽIO PROTOKOLAS**

2015-05-22 Nr. T-6

Posėdžio data – 2015 m. gegužės 7 d.

Posėdžio pradžia – 9.00 val.

Posėdžio pirmininkai: V. Grubliauskas, A. Šulcas.

Posėdžio sekretorius – M. Vitkus.

Jonas Udris, Vyriausiosios Rinkimų Komisijos atstovas, supažindina su tarybos narių priesaikos davimo procedūra.

Vyksta S. Liekio ir A. Razbadausko priesaikos davimo procedūra. Savivaldybės rinkimų komisijos pirmininkas, prisiekusiems tarybos nariams, įteikia tarybos nario pažymėjimus.

Klaipėdos miesto savivaldybės tarybą (toliau – Taryba) sudaro 31 Tarybos narys. Posėdyje dalyvauja 30 Tarybos nariai, nedalyvauja – V. Vareikis. Posėdyje dalyvaujančių Tarybos narių ir svečių sąrašai pridedami (1-3 priedai).

SVARSTYTA. Darbotvarkės tvirtinimas.

V. Grubliauskas informuoja, kad pagrindinėje darbotvarkėje yra 10 klausimų, papildomų klausimų – 3.

R. Taraškevičius siūlo papildomos darbotvarkės 2 ir 3 klausimus svarstyti posėdžio pradžioje.

N. Puteikienė siūlo išbraukti pagrindinės darbotvarkės 1 klausimą.

R. Taraškevičius siūlo svarstyti pagrindinės darbotvarkės 1 klausimą.

L. Girskienė siūlo išbraukti pagrindinės darbotvarkės 1 klausimą.

V. Anužis, frakcijos vardu, siūlo nutraukti diskusijas ir balsuoti.

D. Kerekeš siūlo pirmiausia apsispręsti dėl papildomų klausimų įtraukimo į darbotvarkę.

V. Grubliauskas siūlo apsispręsti dėl N. Puteikienės ir L. Girskienės siūlymo išbraukti 1 darbotvarkės klausimą. Balsavimu (už – 5, prieš – 24, susilaikė – 1) nepritarta siūlymui.

V. Grubliauskas siūlo apsispręsti dėl papildomų klausimų įtraukimo į darbotvarkę. Bendru sutarimu pritarta darbotvarkės papildymui.

V. Grubliauskas siūlo apsispręsti dėl R. Taraškevičiaus siūlymo papildomos darbotvarkės 2 ir 3 klausimus svarstyti posėdžio pradžioje. Bendru sutarimu pritarta siūlymui.

Balsavimu (už – 30, prieš – 0, susilaikė – 0) patvirtinta darbotvarkė su pakeitimu.

DARBOTVARKĖ:

1. Dėl Klaipėdos miesto savivaldybės administracijos direktoriaus pavaduotojo skyrimo. Pranešėjas S. Budinas.

2. Dėl Klaipėdos miesto savivaldybės administracijos direktoriaus pavaduotojo skyrimo. Pranešėjas S. Budinas.

3. Dėl Klaipėdos miesto savivaldybės tarybos ir mero sekretoriato valstybės tarnautojų ir darbuotojų, dirbančių pagal darbo sutartis, skaičiaus nustatymo. Pranešėja J. Grigaitienė.

4. Dėl Klaipėdos miesto savivaldybės mero pavaduotojos Juditos Simonavičiūtės pareiginės algos koeficiento nustatymo. Pranešėja J. Grigaitienė.

5. Dėl Klaipėdos miesto savivaldybės mero pavaduotojo Artūro Šulco pareiginės algos koeficiento nustatymo. Pranešėja J. Grigaitienė.

6. Dėl Klaipėdos miesto savivaldybės tarybos komitetų sudarymo ir jų narių skaičiaus nustatymo. Pranešėjas V. Grubliauskas.

7. Dėl Klaipėdos miesto savivaldybės tarybos komitetų sudėčių patvirtinimo. Pranešėjas
V. Grubliauskas.

8. Dėl Klaipėdos miesto savivaldybės tarybos Kontrolės komiteto sudarymo. Pranešėjas
V. Grubliauskas.

9. Dėl Klaipėdos miesto savivaldybės tarybos Kontrolės komiteto pirmininko ir jo pavaduotojo skyrimo. Pranešėjas V. Grubliauskas.

10. Dėl atstovų į Lietuvos savivaldybių asociacijos suvažiavimą išrinkimo. Pranešėjas
V. Grubliauskas.

11. Dėl Klaipėdos miesto savivaldybės tarybos narių delegavimo į Klaipėdos regiono plėtros tarybą. Pranešėjas V. Grubliauskas.

12. Dėl žemės sklypų buvusiame Žardės kaime, Klaipėdoje (kadastriniai numeriai 2101/0032:30 ir 2101/0032:49), detaliojo plano koncepcijos nepatvirtinimo. Pranešėjas A. Mureika.

13. Dėl Klaipėdos miesto savivaldybės mero pareiginės algos koeficiento nustatymo. Pranešėja J. Grigaitienė.

N. Puteikienė supažindina su rezoliucija dėl medžių kirtimo sustabdymo.

N. Fedotova supažindina su Rusų aljanso frakcijos pareiškimu Etikos komisijai.

S. Gentvilas pasveikina žurnalistus.

1. SVARSTYTA. Klaipėdos miesto savivaldybės administracijos direktoriaus pavaduotojo skyrimas.

Pranešėjas – S. Budinas, Savivaldybės administracijos direktorius. Vadovaujantis Lietuvos Respublikos įstatymais bei Klaipėdos miesto savivaldybės mero potvarkiu siūlo skirti
A. Velykienę į Klaipėdos miesto savivaldybės administracijos direktoriaus pavaduotojo A lygio 17 kategorijos pareigas nuo 2015 m. gegužės 18 d. bei skirti jai 40 procentų priemoką už įprastą darbo krūvį viršijančią veiklą.

R. Didžiokas sako, kad papildomos užduotys valstybės tarnautojui turi būti suformuluotos raštu šiandien, kada sprendžiamas priemokos dydis.

V. Čepas siūlo direktoriaus pavaduotojams skirti po 60 procentų priemoką, nes atlyginimai neatitinka darbo krūvio ir atsakomybės.

R. Didžiokas sako, kad priemoka mokama už veiklą, kai yra padidėjęs darbų krūvis, tačiau yra neviršijama nustatyta darbo laiko trukmė. Siūlo spręsti kitaip šį klausimą – pareigybės aprašą pertvarkyti, perduodant dalį įpareigojimų žemesnio lygio administracijos darbuotojams, arba įsteigti trečią direktoriaus pavaduotojo pareigybę.

A. Velykienė prisistato, atsako į Tarybos narių klausimus.

A. Barbšys sako, kad negavo kandidatės atsakymo, ką būtina keisti administracijos darbe.

S. Gentvilas, Liberalų sąjūdžio frakcijos vardu, siūlo palaikyti A. Velykienės kandidatūrą į Klaipėdos miesto savivaldybės administracijos direktoriaus pavaduotojo pareigas.

R. Didžiokas sako, kad neturi nieko prieš A. Velykienę. Tačiau mano, kad pats klausimas yra paruoštas netinkamai, todėl nepritars sprendimo projektui.

V. Grubliausko siūlymu Tarybos nariai (bendru sutarimu) patvirtina Balsų skaičiavimo komisijos protokolo ir slapto balsavimo biuletenio pavyzdžius.

Vyksta slapto balsavimo procedūra. Balsų skaičiavimo komisijos pirmininkas A. Grublys paskelbia slapto balsavimo rezultatus dėl Klaipėdos miesto savivaldybės administracijos direktoriaus pavaduotojo išrinkimo. Balsavimu (už – 22, prieš – 7, susilaikė – 1) Savivaldybės administracijos direktoriaus pavaduotoja išrinkta Alina Velykienė.

V. Grubliauskas siūlo balsavimu apsispręsti dėl pritarimo sprendimo projektui su papildymu.

NUSPRĘSTA. Pritarti sprendimo projektui (su papildymu). Priimti sprendimą dėl Klaipėdos miesto savivaldybės administracijos direktoriaus pavaduotojo skyrimo:

1. Skirti Aliną Velykienę į Klaipėdos miesto savivaldybės administracijos direktoriaus pavaduotojo A lygio 17 kategorijos pareigas nuo 2015 m. gegužės 18 d.

2. Skirti Klaipėdos miesto savivaldybės administracijos direktoriaus pavaduotojui 40 procentų priemoką už įprastą darbo krūvį viršijančią veiklą.

BALSUOTA: už – 27, prieš – 1, susilaikė – 1.

2. SVARSTYTA. Klaipėdos miesto savivaldybės administracijos direktoriaus pavaduotojo skyrimas.

Pranešėjas – S. Budinas, Savivaldybės administracijos direktorius. Vadovaujantis Lietuvos Respublikos įstatymais bei Klaipėdos miesto savivaldybės mero potvarkiu siūlo skirti
A. Michailovą į Klaipėdos miesto savivaldybės administracijos direktoriaus pavaduotojo
A lygio 17 kategorijos pareigas nuo 2015 m. gegužės 18 d. bei skirti 40 procentų priemoką už įprastą darbo krūvį viršijančią veiklą.

 A. Michailovas prisistato, atsako Tarybos narių klausimus.

 A. Barbšys sako, kad siūlomas kandidatas į administracijos direktoriaus pavaduotojus negali vadovauti civilinei saugai, todėl balsuos prieš.

L. Girskienė siūlo kandidatui į administracijos direktoriaus pavaduotojus bei Tarybai iš esmės spręsti klausimą dėl pietinėje miesto dalyje daugelį metų sklindančio blogo kvapo.

V. Anužis sako, kad direktoriaus pavaduotojas neturi jokių savarankiškų funkcijų ir jis atlieka tik tas funkcijas, kurios yra jam deleguojamos. Daugelis klausimų yra sprendžiama Taryboje. Siūlo diskusiją baigti. Pažymi, kad A. Michailovo, Lietuvos Respublikos piliečio, teisės nėra apribotos.

V. Grubliausko siūlymu Tarybos nariai (bendru sutarimu) patvirtina Balsų skaičiavimo komisijos protokolo ir slapto balsavimo biuletenio pavyzdžius.

Vyksta slapto balsavimo procedūra. Balsų skaičiavimo komisijos pirmininkas A. Grublys paskelbia slapto balsavimo rezultatus dėl Klaipėdos miesto savivaldybės administracijos direktoriaus pavaduotojo išrinkimo. Balsavimu (už – 23, prieš – 6, susilaikė – 1) Savivaldybės administracijos direktoriaus pavaduotoju išrinktas Aleksandras Michailovas.

V. Grubliauskas siūlo balsavimu apsispręsti dėl pritarimo sprendimo projektui su papildymu.

NUSPRĘSTA. Pritarti sprendimo projektui (su papildymu). Priimti sprendimą dėl Klaipėdos miesto savivaldybės administracijos direktoriaus pavaduotojo skyrimo:

„1. Skirti Aleksandrą Michailovą (Aleksandr Michailov) į Klaipėdos miesto savivaldybės administracijos direktoriaus pavaduotojo A lygio 17 kategorijos pareigas nuo 2015 m. gegužės 18 d.

2. Skirti Klaipėdos miesto savivaldybės administracijos direktoriaus pavaduotojui 40 procentų priemoką už įprastą darbo krūvį viršijančią veiklą.“

BALSUOTA: už – 15, prieš – 3, susilaikė – 1.

3. SVARSTYTA. Klaipėdos miesto savivaldybės tarybos ir mero sekretoriato valstybės tarnautojų ir darbuotojų, dirbančių pagal darbo sutartis, skaičiaus nustatymas.

Pranešėja – J. Grigaitienė, Personalo skyriaus vedėja. Aiškina, kad sprendimo projekto tikslas patvirtinti Savivaldybės tarybos ir mero sekretoriatą, nustatant sekretoriato mero politinio (asmeninio) pasitikėjimo valstybės tarnautojų pareigybių, karjeros valstybės tarnautojų ir darbuotojų dirbančių pagal darbo sutartis pareigybių skaičių. Patvirtintas savivaldybės tarybos ir mero sekretoriatas ir patvirtintas esantis Klaipėdos miesto savivaldybės tarybos ir mero sekretoriato valstybės tarnautojų ir darbuotojų, dirbančių pagal darbo sutartis, skaičius – 7 (iš jų 2 – politinio (asmeninio) pasitikėjimo valstybės tarnautojai).

V. Grubliauskas aiškina, kad pasikeitus ir įsigaliojus Lietuvos Respublikos vietos savivaldos įstatymo nuostatoms savivaldybės meras įgijo teisę atlikti tiek viešojo administravimo, tiek vietos valdžios funkcijas. Mero pareiga – užtikrinti sklandų savivaldybės darbą, savarankiškų bei deleguotų funkcijų įgyvendinimą, vietos gyventojų ir bendruomenių įtraukimą į savivaldybės ekonominės ir socialinės gerovės kūrimą. Savivaldybės tarybos ir mero sekretoriatas privalo užtikrinti sklandų Savivaldybės tarybos, jos komitetų bei kolegijos, mero, esant poreikiui ir komisijų darbą bei priimtų sprendimų įgyvendinimo kontrolę.

Kadangi tarybos ir mero sekretoriato veikla ir struktūra nėra detaliai reguliuojama Vietos savivaldos įstatymo, siūlo priimti protokolinį pavedimą Klaipėdos miesto savivaldybės administracijos Personalo ir Teisės skyriams atlikti Tarybos sekretoriato atliktinų funkcijų analizę bei realų krūvio pasiskirstymą tarp patvirtinto Tarybos sekretoriato darbuotojų skaičiaus ir parengti Tarybos sprendimo projektą dėl Savivaldybės tarybos ir mero sekretoriato struktūros pakeitimo ir mero politinio (asmeninio) pasitikėjimo valstybės tarnautojų, karjeros valstybės tarnautojų ir darbuotojų, dirbančių pagal darbo sutartis skaičiaus pakeitimo.“ Bendru sutarimu pritarti protokoliniam pavedimui.

N. Puteikienė sako, kad visą mėnesį prašė Tarybos sekretoriato darbuotojų pareigybių aprašų, bet negavo. Aiškina, kad ji, kaip Tarybos narė, neturi galimybės susipažinti su sekretoriato darbu, darbuotojų pareigybėmis.

R. Didžiokas sako, kad balsuos už sprendimo projektą, tačiau siūlo protokoliniame pavedime nurodyti jo įvykdymo terminą.

V. Grubliauskas pritaria pastabai ir siūlo nurodyti protokolinio pavedimo įvykdymo terminą – 2015-07-01.

M. Vitkus sako, kad sulaukė ne vieno klausimo ir kreipimosi elektroniniu paštu ir skambučiais iš N. Puteikienės, prašant paaiškinti, kuom vadovaujantis ir kaip yra organizuojamas Tarybos sekretoriato darbas. Tarybos narei buvo atsakyta, kad yra tvarkos aprašas – nuostatai. Politinio pasitikėjimo tarnautojai A. Barauskas ir M. Vitkus šiuo metu dirba visuomeniniais pagrindais, pareigybių aprašų dar nėra. Tik skyrus juos į pareigas, būtų patvirtintos pareiginės. Tuomet Tarybos narei pareiginės ir bus išsiųstos. Kitų valstybės tarnautojų pareiginės, kaip ir Tarybos sekretoriato nuostatai, Tarybos narei buvo išsiųstos.

V. Grubliauskas siūlo balsavimu apsispręsti dėl pritarimo sprendimo projektui su protokoliniu pavedimu, pakoreguotu pagal R. Didžioko pastabą.

L. Petraitienė sako, kad pritaria sprendimo projektui, balsuoja už.

NUSPRĘSTA. Pritarti sprendimo projektui. Priimti sprendimą dėl Klaipėdos miesto savivaldybės tarybos ir mero sekretoriato valstybės tarnautojų ir darbuotojų, dirbančių pagal darbo sutartis, skaičiaus nustatymo:

3.1. „1. Nustatyti Klaipėdos miesto savivaldybės tarybos ir mero sekretoriato valstybės tarnautojų ir darbuotojų, dirbančių pagal darbo sutartis, skaičių – 7 (iš jų 2 – politinio (asmeninio) pasitikėjimo valstybės tarnautojai).

2. Pripažinti netekusiu galios Klaipėdos miesto savivaldybės tarybos 2012 m. gegužės
24 d. sprendimą Nr. T2-156 „Dėl Klaipėdos miesto savivaldybės tarybos sekretoriato valstybės tarnautojų ir darbuotojų, dirbančių pagal darbo sutartis, skaičiaus nustatymo“.“

3.2. Priimti protokolinį pavedimą (bendru sutarimu): pavesti Klaipėdos miesto savivaldybės administracijos Personalo ir Teisės skyriams iki 2015 m. liepos 1 d. atlikti Tarybos sekretoriato atliktinų funkcijų analizę bei realų krūvio pasiskirstymą tarp patvirtinto Tarybos sekretoriato darbuotojų skaičiaus ir parengti Tarybos sprendimo projektą dėl Savivaldybės tarybos ir mero sekretoriato struktūros pakeitimo ir mero politinio (asmeninio) pasitikėjimo valstybės tarnautojų, karjeros valstybės tarnautojų ir darbuotojų, dirbančių pagal darbo sutartis skaičiaus pakeitimo.

BALSUOTA: už – 25, prieš – 2, susilaikė – 0.

4. SVARSTYTA. Klaipėdos miesto savivaldybės mero pavaduotojos Juditos Simonavičiūtės pareiginės algos koeficiento nustatymas.

Pranešėja – J. Grigaitienė, Personalo skyriaus vedėja. Aiškina, kad siekiant užtikrinti Lietuvos Respublikos valstybės politikų, teisėjų ir valstybės pareigūnų darbo apmokėjimo įstatymo įgyvendinimą, Klaipėdos miesto savivaldybės tarybai teikiamas tarybos sprendimo projektas dėl Klaipėdos miesto savivaldybės mero pavaduotojos J. Simonavičiūtės pareiginės algos koeficiento nustatymo.

J. Simonavičiūtė praneša, kad šio klausimo svarstyme nedalyvaus.

V. Grubliauskas siūlo balsavimu apsispręsti dėl pritarimo sprendimo projektui.

NUSPRĘSTA. Pritarti sprendimo projektui. Priimti sprendimą dėl Klaipėdos miesto savivaldybės mero pavaduotojos Juditos Simonavičiūtės pareiginės algos koeficiento nustatymo:

„nustatyti nuo 2015 m. balandžio 29 d. Klaipėdos miesto savivaldybės mero pavaduotojos Juditos Simonavičiūtės pareiginės algos koeficientą – 16.“

BALSUOTA: už – 25, prieš – 2, susilaikė – 0.

5. SVARSTYTA. Klaipėdos miesto savivaldybės mero pavaduotojo Artūro Šulco pareiginės algos koeficiento nustatymas.

Pranešėja – J. Grigaitienė, Personalo skyriaus vedėja. Aiškina, kad siekiant užtikrinti Lietuvos Respublikos valstybės politikų, teisėjų ir valstybės pareigūnų darbo apmokėjimo įstatymo įgyvendinimą, Klaipėdos miesto savivaldybės tarybai teikiamas tarybos sprendimo projektas dėl Klaipėdos miesto savivaldybės mero pavaduotojo A. Šulco pareiginės algos koeficiento nustatymo.

A. Šulcas praneša, kad šio klausimo svarstyme nedalyvaus.

V. Grubliauskas siūlo balsavimu apsispręsti dėl pritarimo sprendimo projektui.

NUSPRĘSTA. Pritarti sprendimo projektui. Priimti sprendimą dėl Klaipėdos miesto savivaldybės mero pavaduotojo Artūro Šulco pareiginės algos koeficiento nustatymo:

„nustatyti nuo 2015 m. balandžio 29 d. Klaipėdos miesto savivaldybės mero pavaduotojo Artūro Šulco pareiginės algos koeficientą – 16.“

BALSUOTA: už – 25 , prieš – 1, susilaikė – 0.

6. SVARSTYTA. Klaipėdos miesto savivaldybės tarybos komitetų sudarymo ir jų narių skaičiaus nustatymas.

Pranešėjas – V. Grubliauskas, Savivaldybės meras. Aiškina, kad sprendimo projektu siekiama sudaryti komitetus ir nustatyti narių skaičių juose. Komitetai sudaromi savivaldybės tarybai teikiamiems klausimams preliminariai nagrinėti ir išvadoms bei pasiūlymams teikti, kontroliuoti, kaip laikomasi įstatymų ir vykdomi savivaldybės tarybos, mero sprendimai. Komitetai sudaromi iš savivaldybės tarybos narių savivaldybės tarybos sprendimu. Komitetų ir jų skaičių bei įgaliojimus, išskyrus Kontrolės komiteto, nustato taryba. Visais atvejais komiteto narių skaičius negali būti mažesnis negu trys nariai. Siūlo sudaryti 5 komitetus ir nustatyti kiekviename po 6 narius.

V. Grubliauskas siūlo balsavimu apsispręsti dėl pritarimo sprendimo projektui.

NUSPRĘSTA. Pritarti sprendimo projektui. Priimti sprendimą dėl Klaipėdos miesto savivaldybės tarybos komitetų sudarymo ir jų narių skaičiaus nustatymo:

„sudaryti šiuos Klaipėdos miesto savivaldybės tarybos komitetus ir nustatyti jų narių skaičių:

1. Finansų ir ekonomikos komitetas, 6 nariai;

2. Miesto plėtros ir strateginio planavimo komitetas, 6 nariai;

3. Miesto ūkio ir aplinkosaugos komitetas, 6 nariai;

4. Sveikatos ir socialinių reikalų komitetas, 6 nariai;

5. Kultūros, švietimo ir sporto komitetas, 6 nariai.“

BALSUOTA: už – 29, prieš – 0, susilaikė – 0.

7. SVARSTYTA. Klaipėdos miesto savivaldybės tarybos komitetų sudėčių patvirtinimas.

Pranešėjas – V. Grubliauskas, Savivaldybės meras. Aiškina, kad sprendimo projektu siekiama sudaryti komitetų vardinį narių sąrašą. Komitetai sudaromi savivaldybės tarybai teikiamiems klausimams preliminariai nagrinėti ir išvadoms bei pasiūlymams teikti, kontroliuoti, kaip laikomasi įstatymų ir vykdomi savivaldybės tarybos, mero sprendimai. Komitetai sudaromi iš savivaldybės tarybos narių savivaldybės tarybos sprendimu. Sudarant komitetus laikomasi proporcingo daugumos ir mažumos atstovavimo principo. Komitetų ir jų narių skaičių bei įgaliojimus, išskyrus Kontrolės komiteto, nustato taryba. Pasikeitus tarybos daugumos ir mažumos proporcijoms komitetų sudėtis koreguojama artimiausiame savivaldybės tarybos posėdyje.

Siūlo sudaryti šios sudėties komitetus: Finansų ir ekonomikos komitetas:
R. Taraškevičius, A. Šulcas, J. Simonavičiūtė, A. Michailov, A. Barbšys, V. Titov; Miesto plėtros ir strateginio planavimo komitetas: S. Gentvilas, A. Grublys, L. Petraitienė, V. Vareikis,
A. Staponkienė, L. Kavaliauskas; Miesto ūkio ir aplinkosaugos komitetas: A. Vaišvila,
V. Plečkaitis, V. Anužis, V. Vlasov, T. Meškinis, L. Girskienė; Sveikatos ir socialinių reikalų komitetas: J. Skrabulienė, A. Razbadauskas, S. Liekis, A. Velykienė, J. Sąlyga, A. Vildžiūnas; Kultūros, švietimo ir sporto komitetas: A. Cesiulis, L. Skrupskelienė, V. Čepas, T. Fedotova,
R. Didžiokas, N. Puteikienė.

V. Anužis, frakcijos vardu, prašo sukeisti 2 narius komitetuose – į Miesto ūkio ir aplinkosaugos komiteto sudėtį įrašyti L. Petraitienę, į Miesto plėtros ir strateginio planavimo komiteto – V. Anužį.

V. Grubliauskas siūlo balsavimu apsispręsti dėl pritarimo sprendimo projektui su papildymu.

NUSPRĘSTA. Pritarti sprendimo projektui (su papildymu). Priimti sprendimą dėl Klaipėdos miesto savivaldybės tarybos komitetų sudėčių patvirtinimo:

„1. Patvirtinti Klaipėdos miesto savivaldybės tarybos komitetų narių vardinį sąrašą:

1.1. Finansų ir ekonomikos komitetas: Rimantas Taraškevičius, Artūras Šulcas, Judita Simonavičiūtė, Aleksandr Michailov, Arūnas Barbšys, Viačeslav Titov;

1.2. Miesto plėtros ir strateginio planavimo komitetas: Simonas Gentvilas, Algirdas Grublys, Vygantas Vareikis, Valdemaras Anužis, Aldona Staponkienė, Laisvūnas Kavaliauskas;

1.3. Miesto ūkio ir aplinkosaugos komitetas: Audrius Vaišvila, Vidmantas Plečkaitis, Lilija Petraitienė, Vladimir Vlasov, Tomas Meškinis, Ligita Girskienė;

1.4. Sveikatos ir socialinių reikalų komitetas: Jolanta Skrabulienė, Artūras Razbadauskas, Saulius Liekis, Alina Velykienė, Jonas Sąlyga, Alfonsas Vildžiūnas;

1.5. Kultūros, švietimo ir sporto komitetas: Arvydas Cesiulis, Lina Skrupskelienė, Vytautas Čepas, Tatjana Fedotova, Rimantas Didžiokas, Nina Puteikienė.

2. Skelbti šį sprendimą Klaipėdos miesto savivaldybės interneto svetainėje.“

BALSUOTA: už – 28, prieš – 0, susilaikė – 0.

8. SVARSTYTA. Klaipėdos miesto savivaldybės tarybos Kontrolės komiteto sudarymas.

Pranešėjas – V. Grubliauskas, Savivaldybės meras. Aiškina, kad Lietuvos Respublikos vietos savivaldos įstatymas numato, kad į Kontrolės komitetą įeina vienodas visų savivaldybės tarybos narių frakcijų ir savivaldybės tarybos narių grupės, jeigu ją sudaro ne mažiau kaip 3 savivaldybės tarybos nariai, deleguotų atstovų skaičius. Tėvynės sąjunga – Lietuvos krikščionių demokratų frakcija į komitetą deleguoja A. Barbšį, Lietuvos Respublikos liberalų sąjūdis –
A. Velykienę, Politinė partija Rusų aljansas – J. Skrabulienę, Lietuvos socialdemokratų frakcija –
L. Petraitienę, Frakcija „Puteikis plius“ – N. Puteikienę, Partija „Tvarka ir teisingumas“ kartu su Lietuvos rusų sąjunga – A. Staponkienę.

V. Grubliauskas siūlo balsavimu apsispręsti dėl pritarimo sprendimo projektui su papildymu.

NUSPRĘSTA. Pritarti sprendimo projektui (su papildymu). Priimti sprendimą Dėl Klaipėdos miesto savivaldybės tarybos Kontrolės komiteto sudarymo:

„1. Sudaryti Klaipėdos miesto savivaldybės tarybos Kontrolės komitetą iš 6 (šešių) narių: Alina Velykienė, Jolanta Skrabulienė, Lilija Petraitienė, Aldona Staponkienė, Nina Puteikienė, Arūnas Barbšys.

2. Skelbti šį sprendimą Klaipėdos miesto savivaldybės interneto svetainėje.“

BALSUOTA: už – 29, prieš – 0, susilaikė – 0.

9. SVARSTYTA. Klaipėdos miesto savivaldybės tarybos Kontrolės komiteto pirmininko ir jo pavaduotojo skyrimas.

Pranešėjas – V. Grubliauskas, Savivaldybės meras. Aiškina, kad Lietuvos Respublikos vietos savivaldos įstatymas numato, Kontrolės komiteto pirmininką tarybos mažumos (opozicijos) siūlymu, Kontrolės komiteto pirmininko pavaduotoją mero siūlymu skiria taryba. Jeigu tarybos mažuma (opozicija) nepasiūlo Kontrolės komiteto pirmininko kandidatūros arba, jeigu nėra paskelbta tarybos mažuma (opozicija), Kontrolės komiteto pirmininką ir pirmininko pavaduotoją skiria taryba mero siūlymu. Kontrolės komiteto pirmininkas ir jo pavaduotojas laikomas paskirtu, jeigu už tai balsuoja išrinktų tarybos narių dauguma.

R. Didžiokas sako, kad Tėvynės sąjunga – Lietuvos krikščionių demokratų frakcija pateikė A. Barbšio kandidatūrą į Kontrolės komiteto pirmininko pareigas. Prie šio teikimo taip pat prisijungė ir Frakcija „Puteikis plius“.

V. Grubliauskas sako, kad į Kontrolės komiteto pirmininko pavaduotojo pareigas siūlo
A. Velykienę.

V. Čepas sako, kad Taryba A. Velykienę išrinko Savivaldybės administracijos direktoriaus pavaduotoja, todėl abejoja, kad yra tikslinga ją rinkti Kontrolės komiteto pirmininko pavaduotoja.

V. Grubliauskas sako, kad A. Velykienė dar yra Tarybos narė, todėl šiandien tas klausimas yra nekvestionuotinas.

V. Grubliauskas siūlo balsavimu apsispręsti dėl pritarimo sprendimo projektui su papildymu.

NUSPRĘSTA. Pritarti sprendimo projektui (su papildymu). Priimti sprendimą dėl Klaipėdos miesto savivaldybės tarybos Kontrolės komiteto pirmininko ir jo pavaduotojo skyrimo:

„1. Skirti Klaipėdos miesto savivaldybės tarybos Kontrolės komiteto pirmininku Arūną Barbšį.

2. Skirti Klaipėdos miesto savivaldybės tarybos Kontrolės komiteto pirmininko pavaduotoja Aliną Velykienę.

3. Skelbti šį sprendimą Klaipėdos miesto savivaldybės interneto svetainėje.“

BALSUOTA: už – 27, prieš – 1, susilaikė – 1.

10. SVARSTYTA. Atstovų į Lietuvos savivaldybių asociacijos suvažiavimą išrinkimas.

Pranešėjas – V. Grubliauskas, Savivaldybės meras. Aiškina, kad sprendimo projektu siūloma išrinkti keturis Klaipėdos miesto savivaldybės atstovus į Lietuvos savivaldybių asociacijos suvažiavimą. Savivaldybės atstovai į Lietuvos savivaldybių asociacijos suvažiavimą renkami pagal kvotas, proporcingai rinkimus laimėjusių partijų gautoms vietoms Taryboje. Siūlo į Lietuvos savivaldybių asociacijos suvažiavimą deleguoti: V. Grubliauską ir A. Grublį (Lietuvos Respublikos liberalų sąjūdis), T. Fedotovą (Politinė partija Rusų aljansas), T. Meškinį (Tėvynės sąjunga – Lietuvos krikščionių demokratų frakcija).

V. Grubliauskas siūlo balsavimu apsispręsti dėl pritarimo sprendimo projektui su papildymu.

NUSPRĘSTA. Pritarti sprendimo projektui (su papildymu). Priimti sprendimą dėl atstovų į Lietuvos savivaldybių asociacijos suvažiavimą išrinkimo:

„1. Išrinkti atstovus į Lietuvos savivaldybių asociacijos suvažiavimą:

1.1. Vytautą Grubliauską;

1.2. Algirdą Grublį;

1.3. Tatjaną Fedotovą;

1.4. Tomą Meškinį.

2. Pripažinti netekusiu galios Klaipėdos miesto savivaldybės tarybos 2011 m. balandžio
28 d. sprendimą Nr. T2-127 „Dėl atstovų į Lietuvos savivaldybių asociacijos suvažiavimą išrinkimo“.

3. Skelbti šį sprendimą Klaipėdos miesto savivaldybės interneto svetainėje.“

BALSUOTA: už – 29, prieš – 0, susilaikė – 0.

11. SVARSTYTA. Klaipėdos miesto savivaldybės tarybos narių delegavimas į Klaipėdos regiono plėtros tarybą.

Pranešėjas – V. Grubliauskas, Savivaldybės meras. Aiškina, kad sprendimo projektu siekiama deleguoti naujai išrinktos tarybos narius į Klaipėdos regiono plėtros tarybą. Regiono plėtros taryba sudaroma iš regiono savivaldybių merų, deleguotų savivaldybių tarybų narių ir Vyriausybės arba jos įgaliotos institucijos paskirto asmens. Savivaldybių tarybų narius į regiono plėtros tarybą deleguoja savivaldybių tarybos pagal kiekvienos savivaldybės gyventojų skaičių. Į Klaipėdos regiono plėtros tarybą siūlo deleguoti S. Gentvilą ir A. Šulcą.

V. Grubliauskas siūlo balsavimu apsispręsti dėl pritarimo sprendimo projektui su papildymu.

NUSPRĘSTA. Pritarti sprendimo projektui (su papildymu). Priimti sprendimą dėl Klaipėdos miesto savivaldybės tarybos narių delegavimo į Klaipėdos regiono plėtros tarybą:

„1. Deleguoti į Klaipėdos regiono plėtros tarybą šiuos Klaipėdos miesto savivaldybės tarybos narius:

1.1. Simoną Gentvilą;

1.2. Artūrą Šulcą.

2. Pripažinti netekusiu galios Klaipėdos miesto savivaldybės tarybos 2011 m. balandžio
28 d. sprendimą Nr. T2-126 „Dėl Klaipėdos miesto savivaldybės tarybos narių delegavimo į Klaipėdos regiono plėtros tarybą“.

3. Skelbti šį sprendimą Klaipėdos miesto savivaldybės interneto svetainėje.“

BALSUOTA: už – 27, prieš – 2, susilaikė – 0.

12. SVARSTYTA. Žemės sklypų buvusiame Žardės kaime, Klaipėdoje (kadastriniai numeriai 2101/0032:30 ir 2101/0032:49), detaliojo plano koncepcijos nepatvirtinimas.

Pranešėjas – A. Mureika, Architektūros ir miesto planavimo skyriaus vedėjas. Aiškina, kad sprendimo projektu siūloma, vadovaujantis Lietuvos Respublikos teritorijų planavimo įstatymu, Lietuvos Respublikos teritorijų planavimo įstatymu (galiojusiu iki 2013‑12‑31), kai pateikti sprendiniai prieštarauja įstatymo reikalavimams ir nevykdomi 2012-04-05 Detaliojo teritorijų planavimo organizatoriaus teisių ir pareigų perdavimo sutarties Nr. J9-445 įsipareigojimai, Klaipėdos apygardos administracinio teismo 2014 m. birželio 2 d.sprendimu ir atsižvelgiant į UAB „Almontus“ 2014 m kovo 17 d. prašymą Nr. 103, nepatvirtinti žemėssklypų buvusiame Žardės kaime, Klaipėdoje (kadastriniai numeriai 2101/0032:30 ir 2101/0032:49), detaliojo plano koncepcijos.

Informuoja, kad yra gauta Vyriausybės atstovo pastaba papildyti sprendimo projekto preambulę nuoroda į Lietuvos Respublikos teritorijų planavimo įstatymo pakeitimo įstatymo 3 straipsnio 1 dalį.

V. Grubliauskas sako, kad sprendimo projektas Tarybai pateiktas neapsvarstytas komitetuose, kadangi komitetai šiuo metu dar nėra suformuoti. Klausia, ar negalima būtų klausimo svarstymą atidėti.

A. Mureika sako, kad teorinis variantas yra, tačiau yra ir rizika, kad antstoliai, pamatę, jog klausimo svarstymas yra atidėtas, galėtų skirti nuobaudas.

R. Taraškevičius sako, kad turi būti Teisės skyriaus vadovo išaiškinimas, kodėl Taryba iš esmės neapsvarstytą komitetuose sprendimo projektą, turi priimti šiandien, ir ar iš tikrųjų sprendimo priėmimo terminas negali būti nukeltas.

J. Simonavičiūtė sako, kad teismas paprašė Savivaldybės administracijos turėti vienokį ar kitokį teisinį sprendimą. Administracija matydama, kad yra pažeidimai, negalėjo anksčiau teikti koncepcijos tvirtinimo. Šiandien, kadangi yra neatitikimas Bendrajam planui, yra siūlomas nepritarimas. Siūlo pritarti pateiktam sprendimo projektui.

R. Taraškevičius klausia, ar koreguojant Bendrąjį planą, būtų galimybė įteisinti naują veiklą toje teritorijoje.

A. Mureika sako, kad yra galimybė, koreguojant Bendrąjį planą, atsižvelgti į piliečių pageidavimus.

S. Gentvilas sako, kad Savivaldybės administracija tvirtai išreiškė savo nuomonę ir aiškinamajame rašte išvardino priežastis, kodėl reikėtų nepritarti šiam detaliajam planui. Siūlo pritarti sprendimo projektui.

V. Čepas siūlo pritarti sprendimo projektui.

V. Grubliauskas siūlo balsavimu apsispręsti dėl pritarimo sprendimo projektui su papildymu.

R.Taraškevičius informuoja, kad balsuojant dėl pritarimo sprendimo projektui, susilaiko, kadangi neišgirdo Teisės skyriaus vadovo išaiškinimo, kodėl šį sprendimą Taryba turėjo priimti skubos tvarka.

NUSPRĘSTA. Pritarti sprendimo projektui (su papildymu). Priimti sprendimą dėl žemės sklypų buvusiame Žardės kaime, Klaipėdoje (kadastriniai numeriai 2101/0032:30 ir 2101/0032:49), detaliojo plano koncepcijos nepatvirtinimo:

„1. Nepatvirtinti žemėssklypų buvusiame Žardės kaime, Klaipėdoje (kadastriniai numeriai 2101/0032:30 ir 2101/0032:49), detaliojo plano koncepcijos (pridedama – koncepcijos brėžinys ir aiškinamasis raštas).

2. Skelbti šį sprendimą Klaipėdos miesto savivaldybės interneto svetainėje.“

BALSUOTA: už – 28, prieš – 0, susilaikė – 1.

13. SVARSTYTA. Klaipėdos miesto savivaldybės mero pareiginės algos koeficiento nustatymas.

Pranešėja – J. Grigaitienė, Personalo skyriaus vedėja. Aiškina, kad siekiant užtikrinti Lietuvos Respublikos valstybės politikų, teisėjų ir valstybės pareigūnų darbo apmokėjimo įstatymo įgyvendinimą, Klaipėdos miesto savivaldybės tarybai teikiamas tarybos sprendimo projektas dėl Klaipėdos miesto savivaldybės mero pareiginės algos koeficiento nustatymo.

V. Grubliauskas praneša, kad šio klausimo svarstyme nedalyvaus.

NUSPRĘSTA. Pritarti sprendimo projektui. Priimti sprendimą dėl Klaipėdos miesto savivaldybės mero pareiginės algos koeficiento nustatymo:

„nustatyti Klaipėdos miesto savivaldybės mero Vytauto Grubliausko pareiginės algos koeficientą:

1. nuo 2015 m. balandžio 16 d. iki 2015 m. balandžio 28 d. – 12,2;

2. nuo 2015 m. balandžio 29 d. – 19.“

BALSUOTA: už – 25, prieš – 2, susilaikė – 1.

Posėdžio pabaiga – 11.50 val.

|  |  |
| --- | --- |
| Savivaldybės meras | Vytautas Grubliauskas |
| Savivaldybės mero pavaduotojas |  Artūras Šulcas |
|  |  |
| Tarybos sekretorius |  Modestas Vitkus  |

V. Palaimienė, tel. 39 60 6

2015-05-19